Eat Bulaga!

Ang Eat Bulaga! ay isang variety show mula sa Pilipinas na pinoprodyus ng TVJ Productions. Pinangungunahan ito nina Tito Sotto, Vic Sotto, at Joey De Leon; kasama sina Chiqui Hollman at Richie D'Horsie noong una itong sumahimpapawid sa RPN noong 30 Hulyo 1979. Sumahimpapawid ang programa sa nasabing channel hanggang 1989, nang lumipat sa ABS-CBN hanggang 1995, nang lumipat sa GMA Network hanggang Mayo 31, 2023 (hanggang Enero 5, 2024 sa ilalim ng bagong pamumuno ng TAPE Inc.), hanggang sa kasalukuyan na ipinalalabas sa TV5 simula noong Hulyo 1, 2023 (bilang E.A.T. hanggang Enero 5, 2024, nang matapos igawad ng korte ang karapatan na gamitin ng TVJ Productions ang pangalang Eat Bulaga! simula sa susunod na araw na Enero 6). Ang mga host ay sina Allan K., Jose Manalo, Wally Bayola, Paolo Ballesteros, Ryan Agoncillo, Ryzza Mae Dizon, Maine Mendoza, Carren Eistrup, Miles Ocampo, at Atasha Muhlach na kilala bilang mga "Legit Dabarkads." 1 Pebrero 2024 ay pinapalabas ito ng live sa  RPTV.

Ang programa ay sumasahimpapawid sa buong Pilipinas sa TV5 at sa live streaming nito sa YouTube at Facebook. Mapapanood din sa labas ng bansa via Kapatid Channel.

Sa higit apatnapung taon nito sa himpapawid, hawak na ng palabas ang tala sa pagiging pinakamatagal na pantanghaling variety show sa kasaysayan ng telebisyon sa Pilpinas.Godinez, Bong (24 Oktubre 2007). "Longest running television shows". PEP.ph. Philippine Entertainment Portal, Inc. Sininop mula sa orihinal noong 22 Hulyo 2015. Kinuhang muli noong 22 Hulyo 2015.

Ang Eat Bulaga! rin ang naging kauna-unahang palabas galing sa Pilipinas na nagkaroon ng ibang franchise sa ibang bansa nang magkaroon ito ng adaptasyon sa Indonesia. Inaasahan din ang pagkakaroon nito ng adaptasyon sa Myanmar mula nang italumpati ito noong ika 30 Hulyo 2019, ang ika-40 guning-taon ng programa.

 Kasaysayan ng Eat Bulaga! 

 Panahon sa RPN (1979–1989) 
Ideya na noon ng Production Specialists, Inc., isang kompanyang pagmamay-ari ni Romy Jalosjos, na lumikha ng isang pantanghaling palabas para sa Radio Philippines Network o RPN. Naisip ni Antonio Tuviera, na prodyuser rin ng Production Specialists, Inc., na ang tanyag na troika nila Tito Sotto, Vic Sotto at Joey de Leon ang magiging pinaka-akmang mga host para sa bagong palabas. Sa isang pagpupulong sa paradahan ng ngayo'y sarado nang Intercontinental Hotel Manila, inialok ni Tuviera ang ideya na kaagad namang tinanggap ng "TVJ".

Si Joey de Leon ang binibigyang pagkilala sa paglikha sa pamagat ng palabas. Hango mula sa pambatang laro na "It Bulaga" ay binigyan ni de Leon ng kahulugan ang mga salita mula rito. Ang "it" ay ginawang "eat", Ingles para sa "kain" upang kumatawan sa oras ng pag-eere nito sa tanghalian; samantalang ang "bulaga" naman ay kakatawan sa balak nilang punuin ang palabas ng maraming sorpresa.

Nagsimulang umere ang Eat Bulaga! noong 30 Hulyo 1979 sa RPN Live Studio 1 sa Broadcast City. Ang TVJ, na sinamahan nina Chiqui Hollmann at Richie Reyes (mas kilala bilang si Richie d' Horsie) ang nagsilbing mga orihinal na hosts. Sa simula ay mahina ang palabas at nanganib din itong makansela hindi lamang dahil sa kompetisyon laban sa noo'y number 1 na palabas sa tanghali,pina Student Canteen, kundi pati na rin sa kakulangan nito sa mga advertiser kahit na malaki ang ibinaba nila sa kanilang singil sa pagpapaadvertise. Dahilan nito ay hindi nakatanggap ng sweldo ang TVJ at ang mga staff unang anim na buwan ng palabas, pati na ang mga nagpe-perform sa palabas ay hindi makatanggap ng malaking talent fee dahil dito. Upang mapanatili lang pag-ere ng palabas ay pumayag iyony magpalabas ng mga trailer ng mga pelikula, na lubhang mas mababa ang singilan kaysa mga karaniwang commercial.

Kalaunan ay unti-unti ring umakyat ang ratings ng Eat Bulaga!, lalo na nang ipakilala ang segment na "Mr. Macho". Sa kauna-unahang pagkakataon ay natalo ng Eat Bulaga! ang Student Canteen sa labanan ng ratings. Sa panahon ding iyon inilipat ng Production Specialists ang pagpoprodyus ng palabas sa ngayo'y TAPE, Inc. ni Tuviera.

18 Mayo 1982 nang ilunsad ng RPN-9 ang pagsasaDOMSAT (domestic satellite) nito sa mga palabas nito sa isang espesyal na programa ng Eat Bulaga! mula sa Celebrity Sports Plaza. Dikit pa ang laban sa pagitan ng dalawang programa ngunit nang lumipat si Coney Reyes mula sa Student Canteen sa Eat Bulaga! (bilang kapalit ni Hollman na lumipat naman sa Student Canteen) noong araw ding iyon ay naitatag na ang puwesto ng Eat Bulaga! bilang number 1 sa laban ng ratings sa tanghalian. Sa espesyal din na iyon inilunsad ang temang awit ng palabas, na madaling makikilala sa pambungad na pariralang Mula Aparri hanggang Jolo. Ito ay isinulat nina Vincent Dybuncio at Pancho Oppus.

Tuluyan nang ikinansela ng GMA-7 ang Student Canteen noong 1986. Pumalit dito ang Lunch Date na pinangungunahan noon nina Orly Mercado, Rico J. Puno, Chiqui Hollman and Toni Rose Gayda. Tumindi ang laban sa ratings sa pagitan ng Eat Bulaga! at Lunch Date nang sumali doon si Randy Santiago noong 1987. Ngunit sa parehong taon ay sumali si Aiza Seguerra sa Eat Bulaga! matapos maging runner-up sa segment na Little Miss Philippines. Ang kabibuhan ni Aiza, pati na ang tandem nila ni Coney, na kung minsa'y kasa-kasama si Vic, ang muling nagpakiliti sa masa kaya muli ring napasakamay ng Eat Bulaga! ang puwestong number 1.

Sa isang panayam kay Joey de Leon, sinabi niya na walang kontratang nilagdaan ang TVJ sa Eat Bulaga! noong sila ay inalok upang maging mga host ng palabas—na nananatili magpahanggang ngayon.

Kahit na matapos ang pagsamsam sa RPN-9 ng pamahalaan ni Corazon Aquino matapos ang Rebolusyon sa EDSA noong 1986, nanatili ang Eat Bulaga! sa pag-ere sa nasabing network kahit na nagsialisan o pinagkakansela na ang ibang palabas nito. Umalis sa studio nito sa Broadcast City ang programa noong 2 Disyembre 1987 at lumipat sa Grand Ballroom ng katabing Celebrity Sports Plaza noong 3 Disyembre 1987. Subalit dumanas pa ng matinding dagok ang RPN-9 matapos ang naging pagsamsam at humarap din ito sa mga kaguluhang dala ng pagpalit-palit nito ng pamunuan, kaya naman minabuti ni Tony Tuviera na makipag-usap sa noo'y muling-tatag na ABS-CBN upang ilipat na doon ang Eat Bulaga!.

Panahon sa ABS-CBN (1989-1995)

Matapos ang mga pag-uusap sa pagitan ng kampo ni Tony Tuviera at ng mga programming executives ng ABS-CBN ay naisapinal na ang paglipat ng mga palabas na pinoprodyus ng TAPE, Inc. sa nasabing himpilang panghimpapawid. Mula sa RPN-9 ay lilipat ang Agila, Coney Reyes on Camera at ang Eat... Bulaga!, pati na ang Okay Ka, Fairy Ko! na mula sa IBC-13.

18 Pebrero 1989 nang unang ipalabas ang Eat... Bulaga! sa bago nitong tahanan, sa isang TV special na pinamagatang "Eat... Bulaga!: Moving On" sa Araneta Coliseum. Bilang pagsalubong sa programa at sa mga hosts ng programa na sina Tito, Vic, Joey, Coney, at Aiza ay nagsipag-guest mga artista ng at mga talento mula sa ABS-CBN. 
Matapos ang TV special sa Araneta Coliseum ay tuluyan nang lumipat ang pagsasagawa ng Eat... Bulaga! sa ABS-CBN Studio 1 (na ngayo'y Dolphy Theatre) sa ABS-CBN Broadcasting Centre.  Samantalang nasa Studio 2 naman sila kapag mayroong espesyal na mga okasyon ang palabas.

Ipinagdiwang noong 23 Setyembre 1989 ang ika-10 guning taon ng palabas sa Araneta Coliseum.

Umalis sa palabas si Coney Reyes noong 1991, na pinalitan naman ng mga kampeon sa paglangoy na si Christine Jacob at Rio Diaz (sa mungkahi na rin ni Reyes). Si Tito Sotto naman, bagama't 'di umalis, ay madalang na lang kung makita sa palabas matapos manalo (at manguna) sa halalan sa pagkasenador noong Mayo 1992.

Lalo nang lumaki at lumakas ang ABS-CBN sa pagtatapos ng taong 1994. Mayroon na rin itong kakayahang magprodyus ng mga sarili nitong palabas at hindi na kailangang umasa pa sa mga palabas na pang-blocktime. Inasahan ng TAPE, Inc. na hindi pakikialaman ng ABS-CBN ang mga palabas nito. Sa halip na ganoon ay sinubukan ng ABS-CBN na bilhin ang airing rights ng Eat... Bulaga! mula sa TAPE, Inc. na siya namang tinanggihan nina Antonio Tuviera at Malou Choa-Fagar. Kaya naman hindi na ni-renew ng ABS-CBN ang kontrata nito sa TAPE, Inc. at binigyan ng ultimatum ang mga palabas ng TAPE na Eat... Bulaga!, Valiente at Okey Ka, Fairy Ko (maliban sa Coney Reyes on Camera, na hindi na pinoprodyus ng TAPE sa panahong ito) na umalis na mula sa mga talaan ng mga palabas ng ABS-CBN hanggang sa huling linggo ng Enero 1995.

Nang umalis sa ABS-CBN ang Eat... Bulaga! ay ni-reformat ang programang pantanghali nito tuwing Linggo na Sa Linggo nAPO Sila at ginawang pang-isang linggo - 'Sang Linggo nAPO Sila - bilang kapalit ng Eat... Bulaga!.

Panahon sa GMA (1995–2024)

Bago pa man pumasok ang palabas sa GMA Network, tila nagkaroon na ng unofficial homecoming ang mga main host ng Eat... Bulaga! na sina Tito Sotto, Vic Sotto at Joey de Leon noong 1994 nang magsimula silang magpakita sa mga palabas nito. Si Tito ay naging main host  ng investigative news magazine program ng GMA na Brigada Siete samantalang sila Vic at Joey naman ay nasa night gag show tuwing Lunes na Mixed NUTS. Sa taon ding iyon ay umalis na ang Eat... Bulaga! sa ABS-CBN Studio 1 at muling bumalik sa Celebrity Sports Plaza sa mga huling bahagi ng 1994 bilang paghahanda sa paglipat nito sa GMA.

Ang pagbabalik nina Tito, Vic and Joey's sa GMA ay naging opisyal na noong 1995, nang pinili nito ang Eat Bulaga! upang maging pangunahing pantanghaling palabas. Isang espesyal na pirmahan ng kontrata sa pamamagitan ng TAPE, Inc. at GMA ang ginanap sa Shangri-La sa Makati noong 19 Enero 1995 na dinaluhan ng halos lahat ng mga host nito. Bago iyon ay nagprodyus ang GMA ng kanilang sariling pantanghaling programa, ang Lunch Date (na pumalit sa Student Canteen matapos ang 1986 Rebolusyon sa EDSA) at ang SST: Salo-Salo Together, na mayroong bahagyang tagumpay. 28 Enero 1995 nang magsimulang ipalabas ang Eat... Bulaga! sa bago nitong tahanan sa GMA. Ginunita ito sa isang TV special na pinamagatang Eat... Bulaga!: The Moving! na ginanap muli sa Araneta Coliseum. Bago maganap ang paglipat na ito ay isang buwang pagpopromote ang ginawa mula Disyembre 1994 hanggang Enero 1995 na nagpakita ng mga patalastas na pumatok at bumenta sa masa gaya ng Totoo ang Sie7e at 9 - 2 =7, na kapwa pagpapahiwatig sa mga naging paglipat ng palabas mula Channel 9 (RPN) tungo sa Channel 2 (ABS-CBN) tungo sa Channel 7 (GMA).

Pansamantalang nanatili sa Celebrity Sports Plaza ang programa mula sa mga huling buwan ng 1994 hanggang sa lumipat ito sa Eastside Studios ng Broadway Centrum noong 16 Setyembre 1995, sa isang TV special na pinamagatang Eat Bulaga!: The East Side Story. Nadagdagan din ng mga bagong co-host ang programa, na kinabibilangan nila Toni Rose Gayda (na nagmula sa dating karibal na programa ng Eat... Bulaga! na Lunch Date), Allan K, Samantha Lopez and Francis Magalona noong 1995, at si Anjo Yllana noong 1998. Sa panahon sa pagitan ng 1995 at 1998, mangilan-ngilang artista din ang hinirang upang maging guest co-hosts.

Taong 1999 nang Eat Bulaga! ang maging unang palabas sa telebisyong Pilipino ang magpamigay ng milyon-milyon. Nang ipakilala ng noong pantanghaling palabas ng ABS-CBN na Magandang Tanghali Bayan ang "Pera o Bayong", pumatok ito kaagad sa masa, kaya naman naungusan ng MTB ang Eat Bulaga! sa kompetisyon ng ratings sa loob ng dalawang taon. Dahil dito ay napilitan ang pamunuan ng Eat Bulaga! na magpapremyo ng milyones, sa pamamagitan ng mga segment nito na "Meron o Wala" noong kalagitnaan ng 1999 at "Laban o Bawi" noong mga huling buwan ng 2000 upang maipanumbalik ang interes ng mga manonood.

Noong unang araw ng Enero 2000 (Sabado), ipinalabas ng Eat Bulaga! ang millenium episode (na ginanap sa SM City North EDSA) nito noong ika-7:30 ng gabi upang magbigay daan sa espesyal na programang 2000 Today na ipinalabas noong tanghali ng araw na iyon.

Mayo ng taong 2001 nang matanggal si Francis Magalona sa programa dahil sa 'di umano'y pagkakasangkot sa droga. Pumalit sa kaniya ang artista at mang-aawit na si Janno Gibbs. Nang mapawalang-sala si Magalona ay nagbalik siya sa Eat Bulaga! noong Enero ng sumunod na taon.

Noong Abril 2002 naman ay napanumbalik ng Eat Bulaga! ang pangunguna nito sa ratings laban sa MTB bunsod ng pagsikat ng SexBomb Dancers (sa segment na "Laban o Bawi") at ang kontrobersyal na reality segment na "Sige, Ano Kaya Mo? SAKMO!". Sa parehong taon na iyon ay ipina-renew ng programa ang blocktime deal nito sa GMA Network, na siyang tumapos sa mga haka-hakang lilipat muli ng network ang palabas.

Bumalik sa regular na pang-araw-araw na paghohost si Tito Sotto noong 2003. Naidagdag din sa lumalaking listahan ng mga host ang komedyante at dating contestant ng palabas na si Michael V. at ang mga modelo na sina Tania Paulsen and Alicia Mayer. Itinampok din ang palabas ng dati nitong tahanang himpilan na ABS-CBN sa pagdiriwang nito ng ika-50 taong guning taon.

Ipinagdiwang ng Eat Bulaga! ang ika-25 taon nito sa telebisyon noong 19 Nobyembre 2004 sa ampitheatre ng Expo Pilipino sa Clark Freeport Zone, Angeles, Pampanga. Ipinagdiwang din ng palabas ang pagiging pinakamahabang pantanghaling palabas nito sa kasaysayan ng telebisyon sa Pilipinas. Dinaluhan ng humigit 60 000 katao ang television special na ito at tumamasa din ng pinakamataas na rating para sa pang-araw na palabas sa kasaysayan ng telebisyon sa Pilipinas. Napanalunan nito ang Best Entertainment (One-Off/Annual) Special sa Asian Television Award sa Singapore noong 1 Disyembre 2005. Ang kaganapan na ito ay ang itinuturing na pinakamatagumpay sa kasaysayan ng telebisyon sa Pilipinas, na halos matapatan lamang ng 1st Starstruck Final Judgement. Ang pagtatanghal na ito, na pinamagatang Eat Bulaga Silver Special, way ipinalabas noong ika-27 (Sabado) at ika-29 (Lunes) ng Nobyembre 2004. Sa mga panahong ito ay tinanggal na ng palabas ang tatlong tuldok sa pangalan nito: mula Eat... Bulaga! ay Eat Bulaga! na lamang ulit ang pamagat nito.

Nang ilunsad ng GMA ang GMA Pinoy TV noong 2005 ay sumahimpapawid na ang Eat Bulaga! sa iba't ibang bansa sa buong mundo.

2006 nang umalis ang SexBond Girls sa programa dahil sa sigalot nito sa mga prodyuser ng programa.. Kaya naman nagbukas ang programa ng mga awdisyon para sa mga bagong mananayaw sa ilalim ng pangalang EB Babes, sa pamamagitan ng pagpapatimpalak. Agosto ng taon ding iyon nang magsimula ang grupo. Marso 2007 naman nang bumalik ang SexBomb Girls, ngunit bilang mga co-host.

Setyembre 2007 nang magkaroon ng matinding sagutan sa pagitan ni Joey de Leon at Willie Revillame, na noo'y host ng karibal na programa ng Eat Bulaga! na Wowowee, kasunod ng 'di umano'y Hello Pappy scandal.

Nobyembre 2007 naman nang ilunsad ng Eat Bulaga! ang kauna-unahan nitong panrehiyon na adaptasyon sa GMA Cebu sa pamagat na Eat Na Ta!. Ang Eat na Ta sa Radyo (mula Lunes-Biyernes) ay inilunsad noong 12 Nobyembre samantalang ang Eat Na Ta sa TV (tuwing Sabado) ay inilunsad noong 24 Nobyembre ng taon ding iyon. Nagsilbi itong pampasigla bago ang mismong palabas sa Kabisayaan hanggang 2008.

6 Marso 2009 nang pumanaw ang isa sa mga host ng palabas na si Francis Magalona dahil sa leukemia. Nang sumunod na araw ay nagprodyus ang palabas ng isang tribute episode sa alaala niya, kung saan inawit ng buong cast ang mga awit na likha niya. Sa tribute ding iyon nalaman na si Magalona ang nagpasimula sa paggamit ng salitang "dabarkads", na magpahanggang ngayon ay ginagamit upang tukuyin ang pamilya at ang manonood ng Eat Bulaga!. Kilala din is Magalona sa naging tradisyunal na pagsigaw niya ng "seamless na!" na nagpahayag sa pagpapalit ng programa tuwing Sabado mula Eat Bulaga! tungo sa showbiz talk show na Startalk. Matapos ang kanyang pagpanaw ay itinuloy ng Eat Bulaga! at Startalk ang tradisyon hanggang sa itigil ito sa pagtatapos ng taon. Pinalitan si Magalona ng kilalang actor at television personality na si Ryan Agoncillo nang pumasok ito sa palabas noong 24 Oktubre 2009.

Ipinagdiwang naman ng Eat Bulaga! ang ika-30 guning taon nito sa ere, na pinangalanang Tatlong Dekads ng Dabarkads noong 30 Hulyo 2009. Sa espesyal na ito ay pinagtuunan ng pansin ng palabas ang mga kahanga-hangang mga tao, kabilang na ang 30 kapos sa buhay ngunit masisipag na estudyante, at ang iba pang mga "bayani sa araw-araw" bilang pagtanaw ng utang na loob sa mga manonood ng palabas.

Ipina-renew ng palabas ang kontrata nitong blocktime partnership (para sa dalawang taon pa) sa GMA Network noong Disyembre 2009.

Unang araw ng Enero 2010 nang pansamantalang lumipat ang programa sa Westside Studios ng Broadway Centrum, na naging tahanan ng karamihan sa mga naging programa ng GMA mula 1987 hanggang 2010, habang nire-renovate anf Eastside Studios na nagdagdag ng mga bagong LED screens at mga upuang cushioned. Bumalik din sa renovadang studio ang palabas noong 6 Marso ng taon ding iyon.

Pebrero 2011 nang umalis muli ang SexBomb Girls, kasama ang choreographer nito na si Joy Cancio, ngayon ay para naman sa palabas ng ABS-CBN na Happy Yipee Yehey!.

Marso 2011 nang pahabaan ng GMA Network ang blocktime deal nito sa palabas hanggang Enero 2016 na nagbigay ng isa pang oras para sa palabas, na siya namang nagbigay daan sa TAPE upang gumawa pa ng isang TV show na magsisilbing palabas pagkatapos ng Eat Bulaga!

Inilunsad naman ng Eat Bulaga! ang coffee table book nito na Ang Unang Tatlong Dekada na isinulat ng beteranong kolumnista na si Butch Francisco at dinisenyo ng anak ni Joey de Leon na si Jako. Kasama ng libro ay nagpamigay din ang Eat Bulaga! ng 3,000 limited edition DVDs ng Silver Special nito. Nagprodyus din ng isang dokumentaryo ang GMA News and Public Affairs na pinamagatang Kuwentong Dabarkads na ipinresenta ni Dingdong Dantes.

Sa kauna-unahang pagkakataon sa kasaysayan ng Eat Bulaga!, nagkaroon ng kauna-unahang international franchise sa Indonesia na pinangalang Eat Bulaga! Indonesia na umere sa SCTV noong 16 Hulyo 2012 hanggang 3 Abril 2014, at ang The New Eat Bulaga! Indonesia na umere naman sa ANTV mula 17 Nobyembre 2014 hanggang 8 Agosto 2016, Agosto 18 naman ay nag-ere ito ng commercial-free special episode na nagdiriwang ng ika-33 guning taon nito. Isang soundtrack naman, ang Dabarkads D' Album: A Party for everyJUAN, na nagtampok sa mga awit na pinasikat at nilikha ng cast ng Eat Bulaga! pati ang ilan sa mga ginamit nitong temang-awit, ay inilunsad noong Hulyo 2013..

Nitong 7 Hulyo 2018, inilunsad ng Eat Bulaga! ang EB ver. 4.0, kung saan sinimulan ang taunang selebrasyon para sa kanilang ika-apatnapung anibersaryo sa telebisyon, kasunod nito ang pagpapalabas ng horror-comedy telemovie na Pamana nitong 28 Hulyo 2018.

Nitong 8 Disyembre 2018, Matapos ang 23 taon nang pananatili sa Broadway Centrum, lumipat ang Eat Bulaga! sa bago nitong state-of-the-art na istudyo, ang APT Studios, na matatagpuan sa Cainta, Rizal, ang paglipat nila sa bagong tahanan ay kasunod nito sa selebrasyon ng kanilang ika-apatnapu na anibersaryo ngayong Hulyo 2019, Pebrero 1 sa sumunod na taon, muling pumirma ang programa sa GMA Network, kasunod ng ika-apatnapu na anibersaryo nila sa telebisyon, at 24 na taon sa GMA.

Simula Hulyo 2019, ang mga binalik na segments ng programa ay sa limited engagement lamang para sa ika-apatnapung anibersaryo ng programa.

Nitong 30 Hulyo 2019, ipinagdiwang ng Eat Bulaga! ang kanilang ika-40 na anibersaryo sa telebisyon, kasunod nito ang pagkakaroon ng pangalawang international franchise sa Myanmar, ang pagkakaroon ng bagong batch ng mga iskolar ng EBEST, at ang pagtatapat ng mga kampeon ng mga segments ng programa para sa grand showdown nito, at abangan ang kanilang ika-apat na malaking anunsyo.

Sina Anjo Yllana, Ruby Rodriguez at Pia Guanio ay umalis sa Programa noong 2020 at 2021. Opisyal na sina Maja Salvador at Miles Ocampo bilang host ng programa.

 Eat Bulaga! ng TAPE Inc. at E.A.T. (2023-24) 
Mula 31 Mayo hanggang 4 Hunyo 2023, sinuspende ng “new managenent” (pinangunahan nina Jon-jon at Bullet Jalosjos - mga anak ni TAPE, Inc. chairman Romeo Jalosjos) ang live production. Inanunsyo nina Tito Sotto, Vic Sotto, at Joey de Leon na aalis sila sa TAPE, Inc.. Nag-ugat ang anunsyo sa nagpapatuloy na alitan sa pagitan ng tatlo at ng magkapatid na Jalosjos hinggil sa pagtanggal kay Tony Tuviera sa pang-araw-araw na operasyon ng Eat Bulaga!, at mga plano ng mga Jalosjos para sa palabas. Ang anunsyo ng TVJ nung nakaraang 31 Mayo 2023 ay sa livestream ng Eat Bulaga! Facebook Page at YouTube channel nito at sa kamay ng bagong management ng TAPE Inc. Hindi sila pinayagan ng mag-ere ng live at pawang replay episode ang pinapalabas sa GMA Network. Ang ibang host ng palabas na ito tulad nina Paolo Ballesteros, Jose Manalo, Maine Mendoza, Ryzza Mae Dizon, Wally Bayola, Ryan Agoncillo at si Allan K. ay kasama pati mga miyembro ng produksyon (cameraman, manunulat, sales) ay nagpirma din sila ng resignation sa parehas na araw.

Sina TVJ ay nagpirma ng aplikasyon sa IPOPHL para sa pagmamay-ari ng trademark na "Eat Bulaga!" na na-rehistro nito noong 2013 sa ilalim ng TAPE na nakatakdang mage-expire sa 14 Hunyo 2023.

Sa ilalim ng pamamahala ng mga Jalosjos, patuloy na ginamit ng TAPE, Inc. ang Eat Bulaga! bilang pamagat ng kanilang noontime show sa GMA Network mula Hunyo 5, 2023 hanggang Enero 5, 2024 na may mga bagong host at segment, habang hinihintay ang desisyon ng IPOPHL hinggil sa petisyon ng magkapatid na Sotto at De Leon na kanselahin ang trademark ng TAPE na "Eat Bulaga". Sa panahong ito, ang Eat Bulaga! nito ay pinangunahan nina Alexa Miro, Arra San Agustin, Betong Sumaya, Buboy Villar, Cassy Legaspi, Chariz Solomon, Dasuri Choi, Glaiza de Castro, Isko Moreno, Kimpoy Feliciano, Kokoy de Santos, Mavy Legaspi, Michael Sager, Paolo Contis, Winwyn Marquez, at Yasser Marta.

Noong Hunyo 7, 2023, ang mga noo'y dating host ng Eat Bulaga! – sina TVJ, Allan K., Jose Manalo, Wally Bayola, Paolo Ballesteros, Ryan Agoncillo, Maine Mendoza, Ryzza Mae Dizon, at Carren Eistrup (na nag-resign rin sa TAPE) ay inihayag ang kanilang paglipat sa TV5 sa pamamagitan ng bagong nabuong TVJ Productions, isang joint venture sa magulang ng TV5 na MediaQuest Holdings, na nag-anunsyo ng isang bagong noontime Show na papalit sa Itslottime Show nito. Noong Hulyo 1, 2023, ang kanilang bagong noontime show, na pormal na pinamagatang E.A.T., ay ipinalabas sa TV5. Nagbalik bilang Dabarkads si Miles Ocampo noong Hulyo 8, 2023, pagkatapos umalis dahil sa mga isyu sa kalusugan, habang si Atasha Muhlach ay nag-debut noong Setyembre 23, 2023, bilang bagong karagdagan sa cast. Noong Oktubre 2023, ipinakilala ng palabas ang Singing Queens, na nagtatampok ng mga miyembrong sina Anne Ferrer, Eunice Janine, Samantha Rascal, Khayzy Bueno, at Jean Drilon.

Nitong 4 Disyembre 2023, Ikinansela ang trademark registration ng TAPE, Inc., ang trademark nitong 'Eat Bulaga' at 'EB'. Matapos mapag-desisyunan ng IPOPHL na ang TVJ ang may karapatan na magmay-ari ng trademark na 'Eat Bulaga'. Ayon naman sa TAPE, Inc., itutuloy nila ang pagsampa ng apela sa naging desisyon ng IPOPHL para mapabaligtad ang desisyon nito.

Sa programang Sa Totoo Lang ng One PH at ang istayon ng radyo ng TV5 na 92.3 Radyo5 True FM noong 7 Disyembre 2023, ayon sa report ni MJ Marfori, ang isinampang apela ng TAPE, Inc. laban sa desisyon ng IPOPHL ay ibinasura, kaugnay sa desisyon nito na ang TVJ ang may karapatan na magmay-ari ng trademark na 'Eat Bulaga'. Dahil dito, rehistrado na kay Joey De Leon ang 'Eat Bulaga' trademark sa IPOPHL, sa ilalim ng class 41 para sa 'entertainment services'. Ayon din sa Abante News, sa Enero 2024 na gagamitin ng TVJ ang 'Eat Bulaga' sa TV5.

Sa kabilang banda, sa artikulo ng Bored Productive nitong 7 Disyembre 2023, gumagawa na nang plano ang TAPE, Inc. sa pagpapalit ng pangalan ng kanilang programa, matapos matalo sila sa kasong trademark ng Eat Bulaga!.

Noong 5 Enero 2024, pinanalunan ng Marikina Regional Court ang desisyon at pinagbawalan ang TAPE Inc., kasama ang GMA Network, Inc., mula sa:
 Paggamit ng Eat Bulaga! o ang logo nito sa kanilang palabas, programa, proyekto o sa mga promosyon;
 Paggamit ng jingle o kanta ng Eat Bulaga! sa kanilang palabas, programa, proyekto o promosyon; at
 Pagpapalabas o pag-eere ng mga kahit anong replay na episode ng Eat Bulaga! na bago pa inere noong 31 Mayo 2023 sa kanilang channel o platform

Ayon naman kay Atty. Maggie Abraham-Garduque (abogado ng TAPE, Inc.), natanggap na nila ang desisyon at nagulat sila sa desisyon ng korte. Magsasampa pa rin sila ng apela sa naging desisyon ng korte.

Noong Enero 6, 2024, muling inilunsad ng TAPE Inc. ang kanilang Eat Bulaga! bilang Tahanang Pinakamasaya!. Dahil sa mababang rating na nagresulta sa pagbaba ng viewership pati na rin sa pagtaas ng utang, nakansela ang Tahanang Pinakamasaya! noong Marso 2, 2024 na nagtapos sa 29 na taon ng noontime slot ng GMA sa ilalim ng TAPE.

Panahon sa TV5 (2024-kasalukuyan)

Noong Enero 6, 2024, ang E.A.T. ay pinalitan ng pangalan pabalik sa Eat Bulaga!. Sa parehong araw, ang mga piling programa ng TV5, kasama ang Eat Bulaga! at PBA, ay nagsimula ang kanilang weekend simulcast sa CNN Philippines, na minarkahan ang pagbabalik ng variety show sa orihinal nitong network (RPN) matapos pumirma ang TV5 Network ng isang kasunduan sa controlling owner ng RPN na Nine Media Corporation para mapabuti ang kanilang network coverage. Matapos ang pagsasara ng CNN Philippines noong 31 Enero 2024,  ang parehong mga programa ay dinala sa kapalit nitong channel, ang RPTV, at ang kanilang mga simulcast sa network ay pinalawig hanggang sa mga karaniwang araw simula noong 1 Pebrero 2024.

 Tema ng Eat Bulaga! 


Ang orihinal na tema ay nagsimula noong 1982 at isinulat ni Tito Sotto, Vic Sotto at Joey de Leon at inayos ni Homer Flores, ngunit nilinaw ng source ng Cabinet Files sa PEP.ph na si Vic ang composer ng melody ng Eat Bulaga!, habang si Vincent Dy Buncio ang sumulat ng lyrics.  Nang sumali si Aiza Seguerra sa palabas noong 1988 at nalipat sa ABS-CBN noong 1989, ang ikalawa at ikatlong linya ng ikalawang saknong ay naging "Si Aiza at si Coney/Silang lahat ay nagbibigay". Ang ikalawa at ikatlong linya ng saknong ay ginagamit pa rin kahit na si Coney ay umalis sa palabas noong 1991 at may kaunting artista na nadagdag tulad ni Jimmy Santos, Christine Jacob, Ruby Rodriguez, Lady Lee at si Rio Diaz ay madagdag sa mga tauhan sa palabas ng "Bulaga".

Nung ang Eat Bulaga! ay nalipat sa GMA noong ika-28 Enero 1995, pinalitan ang ikalawang linya sa ikalawang saknong at tinanggal ang pangalan ni Aiza at Coney sa liriko, at sa tugon sa lumalaking grupo ng Eat Bulaga. Ganito ang naging linya: "Barkada'y dumarami". Gayumpaman noong 2003, pinalitan ang linya ng SexBomb Girls ay gumawa ng sariling salin ng tema ng Eat Bulaga!. Sa komposisyon ni Lito Camo. Ang linya ay naging "Buong tropa ay kasali".

Noong ika-25 taong anibersaryo noong 2004, umaawit lahat ang naging kasapi Eat Bulaga! at ang linyang "Barkada'y dumarami" ang isinama sa liriko. Sa OBB noong 2004 ipinalit ang mga linya sa ibang wika ng Bikolano, Cebuano, Waray-waray at Tagalog.

At noong 2005, ilang liriko ay re-arrange ni Francis Magalona. Ang linya ay "Saan ka man ay halina tayo". Dinagdagan ng mga linya ni Francis Magalona ang sariling salin ng tema ng Eat Bulaga.

Gayumpan noong 2007 ibat-ibang musika tulad ng Rock, Jazz, Reggae, Dance-pop at Hip-hop. Kinanta na ang unang bersyon ni Allan, Jimmy, Toni Rose at Ruby. Ang ikalawang bersyon ay kinanta ni Pia, Ciara, Gladys, Paolo, Julia at Janno. Ang linya ay "Ligaya sa ating buhay" na pinagkanta ni Gladys sa unang bersyon ng OBB at ikinanta ni Julia Clarete ang linya sa ikalawang bersyon ng OBB. Sa ikatatlong linya kinanta ni Jose Manalo at Wally Bayola ang bersyon ng reggae. Kinanta ang ika apat na linya ang bersyon ng dance ni Sugar at ang mga EB Babes. Ikinanta ang ika't limang bersyon nina BJ, Francis M, Teri at Cindy, at dinagdagan ang Buong mundo na pinagrepeat ang ika apat na linya sa kanta.

Nitong 2009 at 2014, muling binago ang tono nito sa bagong modernong musiko.

Mula 2012 hanggang kasalukuyan, ginamit sa modernong bersyon ang orihinal na tono ng programa.

Noong July 2023, iniangkop ng TVJ ang orihinal na theme song ng Eat Bulaga! na may maliliit na pagbabago, partikular ang tinanggal na pariralang "Eat Bulaga", na pagkatapos ay pinalitan ng "E-A-T" upang maiwasan ang mga posibleng isyu sa trademark sa TAPE. Samantala sa TAPE, inilunsad rin nila ang bagong kanta ng programa nila na ginagamit pa rin ang pangalan ng Eat Bulaga! noong 29 Hulyo 2023 kasunod ng ika-44 na anibersaryo ng naturang palabas.

Noong 6 Disyembre 2023, ginamit ng E.A.T. ang tagline na "Eat Bulaga!" matapos kanselahin ng Intellectual Property Office of the Philippines (IPOPHL) ang pagpaparehistro ng trademark ng TAPE Inc. para sa Eat Bulaga! at nagharing pabor kina Tito Sotto, Vic Sotto at Joey de Leon.

Noong Enero 5 2024, muling ginamit ng TVJ at Legit Dabarkads ang dating theme song ng Eat Bulaga!.

Pantemang-awit ng Eat Bulaga!1982 - 19871987 - 19951995 - 19981998 - 20232023 - 2024 (rebisyon ng E.A.T.)2023 - 2024 (bersyon ng TAPE, Inc.)2024 - kasulukuyanMula Aparri hanggang Jolo,

Saan ka man ay halina kayo

Isang libo't isang tuwa

Buong bansa... Eat Bulaga!

Buong bansa ay nagkakaisa

Sa tuwa't saya na aming dala

Isang libo't isang tuwa

Buong bansa... Eat Bulaga!

Sina Tito, Vic at Joey,

kasama pati si Coney

Apat silang nagbibigay

ligaya sa ating buhay

Buong bansa ay nagkakaisa

Sa tuwa't saya na aming dala

Isang libo't isang tuwa

Buong bansa... Eat Bulaga!Mula Aparri hanggang Jolo,

Saan ka man ay halina kayo

Isang libo't isang tuwa

Buong bansa... Eat Bulaga!

Buong bansa ay nagkakaisa

Sa tuwa't saya na aming dala

Isang libo't isang tuwa

Buong bansa... Eat Bulaga!

Sina Tito, Vic at Joey,

si Aiza at si Coney

Silang lahat ay nagbibigay

ligaya sa ating buhay

Buong bansa ay nagkakaisa

Sa tuwa't saya na aming dala

Isang libo't isang tuwa

Buong bansa... Eat Bulaga!Mula Aparri hanggang Jolo,

Saan ka man ay halina kayo

Isang libo't isang tuwa

Buong bansa... Eat Bulaga!

Buong bansa ay nagkakaisa

Sa tuwa't saya na aming dala

Isang libo't isang tuwa

Buong bansa... Eat Bulaga!

Sina Tito, Vic at Joey,

barkada'y dumarami

Silang lahat ay nagbibigay

ligaya sa ating buhay

Buong bansa ay nagkakaisa

Sa tuwa't saya na aming dala

Isang libo't isang tuwa

Buong bansa... Eat Bulaga!Mula Batanes hanggang Jolo,

Saan ka man ay halina kayo

Isang libo't isang tuwa

Buong bansa... Eat Bulaga!

Buong bansa ay nagkakaisa

Sa tuwa't saya na aming dala

Isang libo't isang tuwa

Buong bansa... Eat Bulaga!

Sina Tito, Vic at Joey,

barkada'y dumarami

Silang lahat ay nagbibigay

ligaya sa ating buhay

Buong bansa ay nagkakaisa

Sa tuwa't saya na aming dala

Isang libo't isang tuwa

Buong bansa... Eat Bulaga!Mula Batanes hanggang Jolo

Saan ka man na panig ng mundo

Isang libo't isang tuwa

Buong bansa, E-A-T! (Bulaga!)Ang dabarkads ay nagkakaisa

Sa tuwa't saya na aming dala

Isang libo't isang tuwa

Buong bansa, E-A-T! (Bulaga!)Sina Tito, Vic, at Joey

Barkada'y dumarami

Silang lahat ay nagbibigay

Ligaya sa ating buhay

Buong bansa ay nagkakaisa

Sa tuwa't saya na aming dala

Isang libo't isang tuwa

Buong bansa, E-A-T! (Bulaga!)|Tahanang pinakamasaya, Eat Bulaga!

Tahanang pinakamasaya, Eat Bulaga!

Tahanang pinakamasaya, Eat Bulaga!

Tahanang pinakamasaya, Eat Bulaga!

Dahil kayo ay nandiyan

Hatid namin ang tulong at saya

Kayong lahat ang dahilan

Kaya kasama pa rin ang

Eat Bulaga!

Tahanang pinakamasaya, Eat Bulaga!

Tahanang pinakamasaya, Eat Bulaga!

Tahanang pinakamasaya, Eat Bulaga!

EB? Happy! Happy? EB!Hindi ka iiwanSaang sulok ka man ng mundoKasama pa rin sa tanghalian niyo Tahanang pinakamasaya, Eat Bulaga!

Tahanang pinakamasaya, Eat Bulaga!

Kayong lahat ang dahilan

Kaya kasama pa rin ang

Eat Bulaga!

EB? Happy! Happy? EB!|Mula Batanes hanggang Jolo

Saan ka man na panig ng mundo

Isang libo't isang tuwa

Buong bansa... Eat Bulaga!

Ang dabarkads ay nagkakaisa

Sa tuwa't saya na aming dala

Isang libo't isang tuwa

Buong bansa... Eat Bulaga!

Sina Tito, Vic, at Joey

Barkada'y dumarami

Silang lahat ay nagbibigay

Ligaya sa ating buhay

Buong bansa ay nagkakaisa

Sa tuwa't saya na aming dala

Isang libo't isang tuwa

Buong bansa... Eat Bulaga!

 Mga cast 
Mga kasalukuyang hosts at mga tampok

Tito Sotto (since 1979)
Vic Sotto (since 1979)
Joey de Leon (since 1979)
Allan K. (since 1995)
Jose Manalo (since 1994)
Wally Bayola (since 2000)
Paolo Ballesteros (since 2001)
Ryan Agoncillo (since 2009)
Ryzza Mae Dizon (since 2012)
Maine Mendoza (since 2015)
Carren Eistrup (since 2023)
Miles Ocampo (since 2022)
Atasha Muhlach (since 2023)
R'Bonney Gabriel (segment co-host, since 2025)
Ian Red (segment co-host, since 2025)

Mga dating hosts at mga tampok

Aicelle Santos (2016–2017, 2020-2021)
Aiko Melendez (1989–1995)
Aiza Seguerra (1987-1997, 2023)
Ai-Ai delas Alas (1995–2000, 2015–2016, Kalyeseryes Lola Babah)
Aileen Damiles 
Aji Estornino (2002)
Alden Richards (2015–2021)
Alexa Miro (2023-2024)
Alfie Lorenzo
Ali Sotto (1993–1994)
Alicia Mayer (2004–2006)
Alina Bogdanova (2015–2016)
Amy Perez (1988–1995)
Ana Marie Craig (1996)
Angela Luz (1989–1995)
Angelu de Leon
Anjo Yllana (1999–2020)
Anne Curtis (2004)
Ariana Barouk (2008)
Ariani Nogueira (2007)
Arra San Agustin (2023-2024, de facto)
Atong Redillas (early 1990s)
BJ Forbes (2005–2008)
Bababoom Girls (2009–2010)
Babyface (2005)
Bea Bueno (1996)
Becca Godinez (1981)
The Bernardos (2015–2016)
Bessie Badilla
Betong Sumaya (2023-2024, de facto)
Bikoy Baboy (late 1980s–early 1990s, portrayed by Ronaldo Joseph Joaquin, EB mascot)
Bobby Andrews
Bonitos (Group) (2009, Kakaibang Bida segment)
Boobay (2016, Kalyeseryes Yaya Pak, 2017, Mother Goose, Quiz Vee segment)
Boom Boom Pow Boys (2009–2013)
Boy Katawan (2011–2013)
Buboy Villar (2023-2024, de facto)
Camille Ocampo (1998–2001)
Carmina Villaroel (1989–1995)
Cassy Legaspi (2023-2024, de facto)
Ces Quesada (1989)
Charo Santos (1986–1987)
Chia Hollman (2010–2011)
Chiqui Hollman (1979–1981)
Chihuahua Boys (2001–2006)
Chris Tsuper (2015–2016)
Christelle Abello (2015, Doktora Dora de Explorer's assistant, Problem Solving segment)
Christine Jacob (1992–1998)
Ciara Sotto (2004–2012)
Cindy Kurleto (2006–2007)
Cogie Domingo (2001)
Coney Reyes (1982–1992)
Daiana Menezes (2007–2012)
Danilo Barrios (1998)
Dasuri Choi (최다슬) (2014-2016; 2020-2021; 2023-2024, de facto)
Dawn Zulueta
Debraliz Valasote (1979–1982)
Derek Ramsay (2001–2004)
Dencio Padilla (1983)
Diana Zubiri (2003–2005)
Dindin Llarena (1999–2001)
Dingdong Avanzado (1987–1988)
Dingdong Dantes
Dingdong Dantis the Impersonator (2001–2003, 2019-2021)
Donita Rose (1996–1997, 2002–2003, 2020-2021)
Donna Cruz (1995–1998)
E-Male Dancers (2001–2006)
Edgar Allan Guzman (2006–2007, 2024-2025)
Eileen Macapagal (1980s)
Eisen Bayubay (2001)
Eric Quizon (1992–1993, 1996-1998, 2010-2011, 2014-2016)
Felipe Tauro (mid–1990s, Alaxan Gladiators referee) 
Francis Magalona† (1997–2009)
Fire (Ana Rivera & Soraya Sinsuat) (1995–1997)
Frida Fonda (1980s)
Gabby Abshire (2012)
Gemma Fitzgerald (2000–2002)
Gladys Guevarra (1999–2007)
Glaiza de Castro (2023-2024, de facto)
Gov Lloyd (2017, 2021, Jackpot En Poy referee)
Gretchen Barretto (1993, 2011)
Heart Evangelista (2013)
Helen Gamboa (1985–1986)
Helen Vela† (1986–1991)
Herbert Bautista (1989–1992)
Ho and Ha (2007–2012)
Illac Diaz (1996–1998)
Inday Garutay (1995–1997, 2013-2015)
Isabel Granada†
Isabelle Daza (2011–2014)
Isko Moreno (2023-2024, de facto)
Iza Calzado (2011–2012)
Jaime Garchitorena (1991–1993, 2009-2011)
Janice de Belen (early 1990s)
Janna Tee (2015, Doktora Dora de Explorer's assistant, Problem Solving segment)
Janno Gibbs (2001–2007)
Jaya (1997–1999)
Jenny Syquia (1997)
Jericho Rosales (1996–1997)
Jessa Zaragoza
Joey Albert
Jimmy Santos (1983–2022)
John Edric Ulang (2012–2013, 2014-2015)
Jomari Yllana (2000)
John Prats
Joyce Jimenez (2001–2002)
Joyce Pring (2014, Trip na Trip DJ)
Juannie (1997, Allan K Look-alike)
Jude Matthew Servilla (2009–2010)
Julia Clarete (2005–2016)
Julia Gonowon (2017–2018, 2021-2022)
K Brosas (2001–2003, 2019-2021)
Keempee de Leon (2004–2016)
Kevin (1990–1995)
Kidz @ Work (1990s)
Kim Idol† (2008–2010)
Kimpoy Feliciano (2023-2024, de facto)
Kitty Girls (2009)
Kokoy de Santos (2023-2024, de facto)
Kombatseros (1982)
Kris Aquino (1988–1989)
Kristine Florendo (1998–2000)
Kurimaw Boyz (2001–2006)
Lady Lee (1991–1997)
Lalaine Edson (2000)
Lana Asanin (1999–2000)
Lana Jalosjos (a.k.a. Lana J. or Svetlana) (2004–2006)
Lance Serrano (2013)
Lani Mercado (1989–1990)
Larry "Pipoy" Silva† (1994)
Leila Kuzma (2002–2004)
Leonard Obal (mid–1990s)
Lindsay Custodio (1998)
Los Viajeros [Pedro, Eduardo & Diego] (2013–2014, 2015-2016)
Lougee Basabas (2007–2009, 2012-2014)
Luane Dy (2017–2020, 2021-2022)
Lyn Ching-Pascual (1997–1998, 2015-2016)
Macho Men Dancers (1980–1983)
Jinky "Madam Kilay" Cubillan (2017)
Maja Salvador (2021–2023)
Male AttraXion (1993)
Manny Distor† (1998–1999)
Maneouvres (1990s)
Manilyn Reynes (1985–1990)
Marian Rivera (2014–2015, 2016-2017)
Maricel Soriano (1985–1987, 1995–1996)
Mark Ariel Fresco (2006–2007)
Mausi Wohlfarth (1998–1999)
Maureen Wroblewitz (2018–2019)
Mavy Legaspi (2023-2024, de facto)
Michael Sager (2023-2024, de facto)
Michael V. (2003–2016)
Michelle van Eimeren (1994)
Mickey Ferriols (1996–2000)
Mike Zerrudo (1998–1999)
Mikee Cojuangco-Jaworski (1994)
Millet Advincula (1990s)
Mitoy Yonting (1997, 2006–2009)
Mr. Fu (2009)
Nadine Schmidt (2002)
Nicole Hyala (2015–2016)
Niño Muhlach (early 1990s)
Nova Villa (1989–1995)
OctoArts Dancers (1989–1992)
Ogie Alcasid (1988–1989)
Onemig Bondoc (1996–1997)
Paolo Contis (2023-2024, de facto)
Patani Daño (2008)
Patricia Tumulak (2015–2016)
Pauleen Luna (2004–2023)
Pepe Pimentel† (1980s)
Phoemela Barranda (2001–2002)
Pia Guanio (2003–2021)
Plinky Recto (1989–1992)
Pops Fernandez (1987–1988)
Priscilla Monteyro (2009–2010, 2014-2015) 
The Quandos (2015–2016)
Rachel Ann Wolf
Rading Carlos† (1980s)
Randy Santiago (mid–1990s)
Rannie Raymundo (1993)
Raqi Terra (2018–2019)
Rey de la Cruz† (1980s)
Rey Pumaloy (1995–2000, Aminin segment)
Richard Hwan (2014–2015, 2016-2017)
Richard Merk
Richie D'Horsie† (1979–1985, 1994, 2009 bababoom segments)
Rio Diaz† (1990–1996)
Robert Em† (1996–1998)
Ruby Rodriguez (1991–2021)
Ruru Madrid (2022–2023)
Robert Ortega
Robin da Roza (1996–1998)
Rosanna Roces (1998)
Ruffa Gutierrez (1995–1998, 2017)
Ryan Julio (2006–2007)
Sam Y.G. (2009–2016)
Samantha "Gracia" Lopez (1994–1997)
Sandy Daza (1990–1999, Del Monte Kitchenomics segment)
Santa Mesa Boys (1980s)
Sarah Lahbati (2018)
Sebastian Benedict (2015–2021)
Several Kalyeserye Casts (2015–2016)
SexBomb Girls (1999–2011)
Sharmaine Suarez
Sharon Cuneta (1983–1984)
Sherilyn Reyes (1999–2002)
Sheryl Cruz (1985–1989)
Shine Kuk (2014–2015, 2016-2017)
Sinon Loresca (2016–2018)
Sixbomb Dancers (2014–2015, 2016-2017)
Solenn Heussaff (2012)
Stefanie Walmsley
Steven Claude Goyong (1999–2000)
Streetboys (1990s)
Sugar Mercado (2001–2002, 2004–2007)
Sunshine Cruz (1995–1996)
Sunshine Dizon
Taki Saito (2016–2017)
Tania Paulsen (2003)
Teri Onor (2002–2007, 2017, Mother Goose, Quiz Vee segment)
Tessie Tomas (1981–1987)
Tetchie Agbayani (1980s)
That's My Baes (2015–2019)
Togue Zombie (2023)
Toni Gonzaga (2002–2005)
Toni Rose Gayda (1996–2014)
Tuck-In Boys (2015-2016)
Twinky (Virtual host) (2006–2008, 2009)
Universal Motion Dancers (1990s)
Vanessa Matsunaga (2013–2014, 2015-2016)
Vanna Vanna (1995–1997)
Val Sotto (1994)
Valentin Simon (1997–2000)
Valerie Weigmann (2013–2014, 2015-2016)
Vicor Dancers (1980s)
Victor "Mama Ten" Mendoza (2018, Executive Assistant Kendoll, Boss Madam portion, Barangay Jokers segment)
Vina Morales
WEA Dancers (1980s)
Wynwyn Marquez (2023-2024, de facto)
Yasser Marta (2023-2024, de facto)
Yoyong Martirez (1994)
Zoren Legaspi

 Mga kasalukuyang segments 
Sugod Bahay, Mga Kapatid!
Gimme 5: Laro ng mga Henyo
Peraphy
Barangay Bulagaan
Dear Eat Bulaga
The Clones: Ka-Voice of the Stars
Clones Open

 Espesyal na programa 
Sa kasaysayan nito ay marami-raming television specials na ang nai-ere ng Eat Bulaga! na pinagbobrodkast mula sa iba't ibang lugar na mayroong malalawak na espasyo upang makapaglaman ng maraming tao. Sa ibaba ay ang ilan (hindi kumpleto) sa mga naging television special ng programa:

Ang palabas ay nakapag-ere din ng mga special commercial-free episodes: ang Eat Bulaga!'s 33rd Anniversary Special at Eat Bulaga!: Sa Tamang Panahon.
{| class="wikitable"
!Pamagat ng television special
!Petsa
!Lugar na pinagdausan
!Himpilang pantelebisyon
!
|-
|Eat Bulaga! The DOMSAT Launch
|18 Mayo 1982
|Folk Arts Theatre (Tanghalang Francisco Balagtas)
| rowspan="3" |RPN 9
|
|-
|Eat Bulaga! 3rd Anniversary Special 
|7 Agosto 1982
|Araneta Coliseum
|
|-
|Eat Bulaga! Freedom Day Special 
|25 Pebrero 1987
|Quirino Grandstand
|
|-
|Eat... Bulaga!: Moving On 
|18 Pebrero 1989
|Araneta Coliseum
| rowspan="2" |ABS-CBN 2
|
|-
|Eat... Bulaga! 10th Anniversary Special 
|23 Setyembre 1989
|Araneta Coliseum
|
|-
|Eat... Bulaga!: The Moving!
|28 Enero 1995
|Araneta Coliseum
| rowspan="14" |GMA 7
|
|-
|Eat... Bulaga!: The East Side Story
|16 Setyembre 1995
|Broadway Centrum
|
|-
|Eat... Bulaga!: Jollibee's 20th Anniversary 
|5 Setyembre 1998
|Araneta Coliseum
|
|-
|Eat... Bulaga!: SM Millennium Magic 
|1 Enero 2000
|SM City North EDSA
|
|-
|Eat Bulaga! Silver Special
|idinaos: 19 Nobyembre 2004
ipinalabas: 28 at 30 Nobyembre 2004
|Expo Pilipino (ngayo'y Clark Centennial Expo)
|
|-
|Eat Bulaga! 07 Big Surprise Sa 070707 
|7 Hulyo 2007
|Broadway Centrum
|
|-
|Eat Bulaga! Little Miss Philippines

Global 2007 Grand Coronation Day
|14 Hulyo 2007
|Broadway Centrum
|
|-
|Eat Bulaga! Sa Abu Dhabi 
|idinaos: 7 Disyembre 2007
ipinalabas: 29 Disyembre 2007
|Abu Dhabi National Theatre
|
|-
|Eat Bulaga! Grand Fiesta Sa LA
|idinaos: 19 Hulyo 2008

ipinalabas: 2 Agosto 2008
|Los Angeles Memorial Sports Arena
|
|-
|Eat Bulaga! Nonstop: The 33rd Anniversary Special 
|18 Agosto 2012
|Broadway Centrum
|
|-
|Eat Bulaga! Super Sireyna: Queen of Queens
|27 Hulyo 2013
|Resorts World Manila
|
|-
|Eat Bulaga! Sa Tamang Panahon #ALDubEBTamangPanahon
|24 Oktubre 2015
|Philippine Arena
|
|-
|Eat Bulaga! Miss Millennial Philippines 2017 Grand Coronation Day
|30 Setyembre 2017
|Mall of Asia Arena
|
|-
|Eat Bulaga! Miss Millennial Philippines 2018 Grand Coronation Day 
|27 Oktubre 2018
|New Frontier Theatre
|
|-
|Eat Bulaga! 40th Anniversary sa Barangay
|27 Hulyo 2019
|Brgy. N.S. Amoranto, Quezon City
|
|-
|Eat Bulaga! Miss Millenial Philippines 2019 Grand Coronation Day
|26 Oktubre 2019
|Meralco Theather
|
|-
|Media Day with Legit Dabarkads
|20 Hunyo 2023
|MediaQuest Holdings
|rowspan="3" |TV5
|
|-
|E.A.T. Pambansang Araw ng Isang Libo't, Isang Tuwa!
|1 Hulyo 2023
|TV5 Media Center
|
|-
|E.A.T. 14344! National Dabarkads Day
|29 Hulyo 2023
|TV5 Media Center
|
|-
|TVJ Presscon on Eat Bulaga IPO
|06 Disyembre 2023
|TV5 Media Center
|
|
|-
|TVJ's Special Announcement
|05 Enero 2024
|TV5 Media Center
|
|
|-

|-}
Ang palabas ay nakapag-ere din ng mga special commercial-free episodes: ang Eat Bulaga!'s 33rd Anniversary Special at Eat Bulaga: Sa Tamang Panahon.

 Telemovies 
Ang Eat Bulaga! ay nakapag-ere na rin ng dalawang television films na nagtampok sa mga mismong Dabarkads. Nasa ibaba ang talaan ng mga telemovie ng palabas:
Pamagat ng telemoviePetsaLove is...21 Oktubre 2017Pamana28 Hulyo 2018

 Mga parangal 

 Panalo, Best Variety Show - PMPC Star Awards for Television (1989-2009)
 Panalo, Best Entertainment Program Winner "Eat Bulaga Silver Special" - 2005 Asian Television Awards sa Singapore

Studio na gamit ng Eat Bulaga

Ang Eat Bulaga! ay sumahimpapawid noon sa Broadway Centrum sa Lungsod ng Quezon mula 16 Setyembre 1995 hanggang 7 Disyembre 2018. Noong 8 Disyembre 2018, nailipat na sa APT Studios (dating KB Entertainment Studios) sa Cainta, Rizal para makita ang maraming tao. Magmula Hunyo 2023, nagpatuloy naman ng pag-ere ang TAPE Inc. ng palabas na may ngalang Eat Bulaga! na may mga bagong host at wala ang TVJ. Alinsunod sa desisyon ng korte, iginawad ang karapatan sa pangalang Eat Bulaga! sa TVJ at nagsimulang umere mula sa Studio 4, TV5 Media Center noong 6 Enero 2024.

Panahon sa RPN
 Live Studio 1, Broadcast City  
 Grand Ballroom, Celebrity Sports Plaza 

Panahon sa ABS-CBN
 Dolphy Theatre (Studio 1), ABS-CBN Broadcasting Center 
 Grand Ballroom, Celebrity Sports Plaza 

Panahon sa GMA
 Araneta Coliseum 
 Grand Ballroom, Celebrity Sports Plaza 
 Broadway Centrum; Eastside Studio ; Westside Studio 
 APT Studios 

Panahon sa TV5
 Studio 4, TV5 Media Center 
Meralco Theater 

 Tingnan din 

 The New Eat Bulaga! Indonesia
 GMA Network
 ABS-CBN
 RPN
TV5

Mga sangunnian

Mga kawing panlabas



Kategorya:Radio Philippines Network shows
Kategorya:ABS-CBN shows
Kategorya:TV5 Shows
Kategorya:GMA Network shows
Kategorya:Philippine variety television shows
Kategorya:Eat Bulaga!
Kategorya:Telebisyon